রেদোয়ান আহমেদ

রেদোয়ান আহমেদ একজন বাংলাদেশী রাজনীতিবিদ। লিবারেল ডেমোক্র্যাটিক পার্টির সাবেক সাধারণ সম্পাদক। কুমিল্লা-৬ থেকে নির্বাচিত সাবেক সংসদ সদস্য ও প্রাক্তন প্রতিমন্ত্রী। 

 রাজনৈতিক ও কর্মজীবন 
রেদোয়ান আহমেদ ১৯৮৬ সালের নির্বাচনে জাতীয় পার্টির হয়ে কুমিল্লা-৬ থেকে প্রথম সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি স্বতন্ত্র প্রার্থী হিসেবে সাংসদ নির্বাচিত হন। ১৯৯৬ সালে যোগদেন বিএনপিতে। তিনি ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হয়েছিলেন।

তিনি খালেদা জিয়ার দ্বিতীয় মন্ত্রিসভায় মুক্তিযুদ্ধ বিষয়ক প্রতিমন্ত্রী হিসাবে দায়িত্ব পালন করেছিলেন। 

২০০৬ সালে বিএনপি ত্যাগ করে তিনি লিবারেল ডেমোক্র্যাটিক পার্টিতে যোগ দেন। তিনি লিবারেল ডেমোক্র্যাটিক পার্টির প্রেসিডিয়াম সদস্য। বর্তমানে তিনি লিবারেল ডেমোক্র্যাটিক পার্টির সাধারণ সম্পাদক। ড. রেদোয়ান আহমেদ ২০২৬ সালের আসন্ন ত্রয়োদশ জাতীয় সংসদ নির্বাচনের আগে আনুষ্ঠানিকভাবে লিবারেল ডেমোক্রেটিক পার্টি (এলডিপি) ছেড়ে তার পুরোনো দল বিএনপিতে (বাংলাদেশ জাতীয়তাবাদী দল) ফিরে এসেছেন। এটি মূলত দলীয় প্রতীক 'ধানের শীষ' নিয়ে প্রতিদ্বন্দ্বিতা করার উদ্দেশ্যে। এতে তার নির্বাচনী এলাকা চান্দিনা বিএনপি-র নেতাকর্মীরা ক্ষোভ প্রকাশ করে।

রেদোয়ান আহমেদ তাঁর কর্মজীবনে বিভিন্ন অভিযোগে অভিযুক্ত হন যেমন, "বাংলাদেশ মুক্তিযোদ্ধা সংসদ কেন্দ্রীয় কমান্ড কাউন্সিলের ৫০ লাখ টাকা আত্মসাতের মামলায় বিএনপির সাবেক সংসদ সদস্য ও সাবেক প্রতিমন্ত্রী রেদোয়ান আহমেদের ৩ বছরের কারাদণ্ড দিয়েছিল আদালত। একই সঙ্গে তাঁকে ৫০ লাখ টাকা জরিমানা করা হয়।" পরে ২০২৫ সালে ইউনুস সরকারের সময়ে তিনি হাইকোর্ট বিভাগের বিচারক খসরুজ্জামানের একক বেঞ্চ থেকে বেকসুর খালাস পান। এছাড়াও ২০২২ সালে ছাত্রলীগ–যুবলীগ নেতাকর্মীদের উপর গুলি ছোড়ার ঘটনায় নানা আলোচনা–সমালোচনা রয়েছে। ১ জুলাই ২০১৯ তারিখ সকালে শাহজালাল বিমানবন্দরের অভ্যন্তরীণ টার্মিনালে চেক-ইন করার সময় সাত রাউন্ড গুলিসহ তিনি আটক হন। তার বিরুদ্ধে তার নির্বাচনী প্রতিপক্ষ ঋণ খেলাপির অভিযোগ তুলেছে, যদিও তিনি এই অভিযোগকে তার বিরুদ্ধে উদ্দেশ্যমূলক অপপ্রচার বলে অভিহিত করেন।

 ব্যক্তিগত জীবন 
রেদোয়ান আহমেদ ব্যক্তিগত জীবনে মমতাজ আহমেদের সাথে বিবাহ বন্ধনে আবদ্ধ হন।

 তথ্যসূত্র 

বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য